
έρως πόλεμος
ΓΙΑΝΝΗΣ ΨΥΧΟΠΑΙΔΗΣ

έκθεση & παρουσίαση βιβλίου 

στο Σπίτι της Κύπρου
Την Τετάρτη 25 Μαΐου 2022, παρουσία πολλών ανθρώπων των Γραμμάτων και των Τεχνών και πολλών φίλων του Γιάννη Ψυχοπαίδη και του Τίτου Πατρίκιου, πραγματοποιήθηκαν, στο Σπίτι της Κύπρου, τα εγκαίνια της έκθεσης και η παρουσίαση του βιβλίου του Γιάννη Ψυχοπαίδη με τίτλο, «έρως πόλεμος».

Το βιβλίο «έρως πόλεμος - 24 εικόνες πάνω στην ποίηση του Τίτου Πατρίκιου - Ποιήματα από τον “Λυσιμελή πόθο”- 34 πρόσωπα της ποίησης» κυκλοφορεί από τις εκδόσεις Πατάκη.
Για το βιβλίο και την έκθεση μίλησε η κ. Ελένη Αντωνιάδου, φιλόλογος, πρ. Μορφωτική Ακόλουθος Πρεσβείας  Κυπριακής Δημοκρατίας.
«Ζωγραφική και ποίηση νοσταλγούν το μέλλον μέσα από μια ταραγμένη νηφαλιότητα, μέσα από μια τρυφερή σχέση ιδιοκτησίας με τη ζωή, “ληστεύοντας ιδέες” η μία από την άλλη. Σε αυτή την κοινή ουτοπία της πραγματικότητας, ο ζωγράφος και ο ποιητής, κλεισμένοι αλλά όχι αποκλεισμένοι στους τέσσερις τοίχους, στους τέσσερις στίχους, στα τέσσερα χρώματα της παλέτας, συνεχίζουν να στέλνουν μπουκάλια απελπισμένης ελπίδας στο πέλαγος έξω, εκεί που “παφλάζουνε τα χρώματα της μέρας, εκεί που χρώματα και ποιήματα ζητούν το τελικό τους καταφύγιο”».   Γιάννης Ψυχοπαίδης
Διάρκεια έκθεσης: 25 Μαΐου 2022 – 17 Ιουνίου 2022 

Ώρες λειτουργίας: Δευτέρα και Τετάρτη: 10:00 – 18:00

   Τρίτη, Πέμπτη και Παρασκευή: 10:00 – 15:00

26 Μαΐου 2022

